
Projektas Nr. XIVP-606(2)

LIETUVOS RESPUBLIKOS
TURTO IR VERSLO VERTINIMO PAGRINDŲ ĮSTATYMO NR. VIII-1202 
30 STRAIPSNIO PAKEITIMO
ĮSTATYMAS

2022 m.                    d. Nr.
Vilnius

1 straipsnis. 30 straipsnio pakeitimas
Pakeisti 30 straipsnį ir jį išdėstyti taip:
„30 straipsnis. Turto arba verslo vertintojų garbės teismo ir Priežiūros įstaigos sprendimų apskundimo tvarka
1. Turto arba verslo vertintojų garbės teismo sprendimai gali būti skundžiami pirmosios instancijos administraciniam teismui per 30 dienų nuo sprendimo išsiuntimo (registruotu laišku) turto arba verslo vertintojui ir sprendimo išrašo paskelbimo Priežiūros įstaigos Kompiuterizuotojoje turto arba verslo vertintojų ir turto arba verslo vertinimo įmonių duomenų tvarkymo ir paieškos sistemoje esančioje turto arba verslo vertintojo, dėl kurio priimtas Turto arba verslo vertintojų garbės teismo sprendimas, byloje dienos.
2. Priežiūros įstaigos sprendimai skundžiami pirmosios instancijos administraciniam teismui per 30 dienų nuo jų paskelbimo Priežiūros įstaigos interneto tinklalapyje.“

2 straipsnis. Įstatymo įsigaliojimas
Šis įstatymas įsigalioja 2024 m. sausio 1 d.

Skelbiu šį Lietuvos Respublikos Seimo priimtą įstatymą.


Respublikos Prezidentas






